Første trailer til Avatar 2: The Way of Water er landet

Har man været inde og se Doctor Strange in the Multiverse of Madness i biografen, kunne man eksklusivt opleve den første trailer til Avatar 2: The Way of Water. Nu er traileren blevet udgivet på nettet.

Hele 13 år er der gået siden filmen Avatar fik sin debut på det store lærred, tilbage i 2009.
I Avatar 2: Way of The Water tager instruktøren, James Cameron, os endnu engang tilbage til den fiktive verden Pandora.

Som navnet på filmen antyder, udspiller det meste af traileren sig i vandet med filmiske sekvenser og musik, men dog med begrænset tale. Jake (Sam Worthington) og Neytiri (Zoe Saldaña) er igen blandt hovedpersonerne, mens bla. Kate Winslet og Michelle Yeoh er nye i Avatar-universet.

Filmen kommer i biograferne den 14. december 2022.

Se traileren herunder:

Læs også: Razer først med 240Hz OLED-skærm i bærbar computer

Første trailer til Avatar 2: The Way of Water er landet